Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi huumetorjuntaa ja -tiedotusta koskevan erityisohjelman perustamisesta vuosiksi 2007–2013 osana perusoikeuksien ja oikeusasioiden yleisohjelmaa (2007–2013) /* KOM/2007/0503 lopull. - COD 2005/0037B */





[pic] | EUROOPAN YHTEISÖJEN KOMISSIO | Bryssel 31.8.2007 KOM(2007) 503 lopullinen 2005/0037B (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi huumetorjuntaa ja -tiedotusta koskevan erityisohjelman perustamisesta vuosiksi 2007–2013 osana perusoikeuksien ja oikeusasioiden yleisohjelmaa (2007–2013) 2005/0037B (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi huumetorjuntaa ja -tiedotusta koskevan erityisohjelman perustamisesta vuosiksi 2007–2013 osana perusoikeuksien ja oikeusasioiden yleisohjelmaa (2007–2013) 1. ASIAKIRJAN TAUSTA Päivä, jona ehdotus on toimitettu Euroopan parlamentille ja neuvostolle (asiakirja KOM([2006]) [230] lopullinen – [2005]/[037B]COD): | 24. toukokuuta 2006: (Ehdotusta on muutettu sen jälkeen kun väkivallan torjumista koskeva ohjelma (Daphne III) sekä huumetorjuntaa ja -tiedotusta koskeva ohjelma erotettiin toisistaan.) | Päivä, jona Euroopan talous- ja sosiaalikomitea on antanut lausuntonsa: | 19. tammikuuta 2006 | Päivä, jona Euroopan parlamentti on antanut lausuntonsa ensimmäisessä käsittelyssä: | 14. joulukuuta 2006 | Päivä, jona yhteinen kanta on vahvistettu: | 23. heinäkuuta 2007 | 2. KOMISSION EHDOTUKSEN TAVOITE Huumetorjuntaa ja -tiedotusta koskevan rahoitusohjelman tavoitteena on a) ehkäistä ja vähentää huumeiden käyttöä, huumeriippuvuutta ja huumeiden aiheuttamia haittoja, b) lisätä tietoisuutta huumeiden käytöstä, c) tukea Euroopan huumausainestrategian täytäntöönpanoa. 3. YHTEISTÄ KANTAA KOSKEVAT HUOMIOT Neuvoston yhteinen kanta noudattelee suurimmaksi osaksi komission alkuperäistä ehdotusta. Lisäksi siinä on otettu huomioon Euroopan parlamentin ensimmäisessä käsittelyssä tekemät keskeiset tarkistukset. Tärkeimmät erot yhteisen kannan ja komission alkuperäisen ehdotuksen välillä ovat seuraavat: - Daphne III sekä huumetorjuntaa ja -tiedotusta koskeva ohjelma on erotettu toisistaan. Komissio itse esitti tätä jakoa 26. toukokuuta 2006 antamassaan muutosehdotuksessa. - 3 a artikla: Ohjelmaan on lisätty erityistavoite, joka laajentaa sen soveltamisalaa niin, että siitä voidaan tukea myös toimenpiteitä, joiden tarkoituksena on ehkäistä huumausaineiden käyttöä erityisesti vähentämällä huumausaineiden haittavaikutuksia ja soveltamalla uusimpaan tutkimustietoon perustuvia hoitomenetelmiä. - 3 c artikla: Otetaan Euroopan parlamentti mukaan huumausaineita koskevien toimintasuunnitelmien arviointiin. - 4 b artikla: Erityishankkeelle voidaan myöntää rahoitusta, jos siihen osallistuu vähintään kaksi jäsenvaltiota tai yksi jäsenvaltio ja yksi unioniin liittyvä tai ehdokasvaltio (eikä kolme jäsenvaltiota, kuten komission alkuperäisessä ehdotuksessa esitettiin). - 6 artikla: Ohjelman kohderyhmien joukossa mainitaan naiset ja vanhemmat. - 9 artikla: Vuotuisen työohjelman hyväksymisen yhteydessä hyödynnetään Euroopan huumausaineiden ja niiden väärinkäytön seurantakeskuksen teknistä asiantuntemusta. - 10 artikla: Komiteamenettely: Kompromissiesityksessä mainitaan kaksi komiteaa (hallintokomitea, jonka vastuulla on vuotuisen toimintaohjelman laatiminen, ja neuvoa-antava komitea, joka vastaa muista kysymyksistä), kun taas komission alkuperäiseen ehdotukseen sisältyi vain neuvoa-antava komitea. Neuvoston yhteinen kanta perustuu Euroopan parlamentin, neuvoston ja komission väliseen kompromissiin. Kompromissi koskee koko tekstiä, myös komitologiakysymystä. Neuvoston yhteisessä kannassa toistetaan tässä asiassa sama ratkaisu, johon kolme toimielintä päätyivät yksityisoikeutta koskevan ohjelman osalta (COD/2005/0040), eli lisätään johdanto-osan kappale, joka koskee tiedottamista Euroopan parlamentille täytäntöönpanotoimenpiteistä, ja annetaan asiaa koskeva komission julistus. 4. PÄÄTELMÄT Komissio hyväksyy yhteisen kannan, joka käsittää komission alkuperäisen ehdotuksen olennaiset osat sekä Euroopan parlamentin tekemät keskeiset tarkistukset.